**ELŐTERJESZTÉS**

**Tiszavasvári Város Önkormányzata Képviselő-testületének**

**2019. október 22-én tartandó alakuló ülésére**

Az előterjesztés tárgya: Forgalomszabályozó táblák elhelyezése a Petőfi úton

Melléklet: Rendőrségi javaslat, térkép részlet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/3990-1/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2019. október 22.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Forgalomszabályozó táblák elhelyezése a Petőfi úton**

Tisztelt Képviselő-testület!

A Képviselő-testület a március hónapban megtartott rendkívüli ülésén a 79/2019. (III.14.) Kt. számú határozatával a Petőfi utcán lévő súlykorlátozás feloldásáról döntött, valamint javaslat kéréséről az állagmegóvása érdekében.

Az önkormányzat a Belügyminisztérium „az egyes kisvárosi települések fejlesztési feladatairól” szóló 1480/2019. (VIII.01.) Korm. határozat alapján támogatásban részesült, melynek keretén belül a Petőfi utca több mint 1 km-es szakasza új aszfaltszőnyeget kapott. A kivitelezési munkákat a Petőfi utcában október 18-án befejeződtek, erre való tekintettel mihamarabb szükséges a forgalomkorlátozás újbóli bevezetése, annak érdekében, hogy ez az út még sokáig ilyen állapotban maradhasson.


A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A rendőrség áprilisban megküldte a javaslatát, - az előterjesztés mellékletét képezi - mely szerint az út felújítását követően javasolja a „Korlátozott forgalmú övezet” bevezetését 7,5t súlykorlát megjelölésével.

A rendőrség javaslatán túl a „Kivéve célforgalom” feliratú kiegészítő tábla kihelyezését is szükségesnek tartom, tekintettel arra, hogy a Petőfi utcáról közelíthető meg több telephely és mezőgazdasági föld is.

A közúti közlekedés szabályairól szóló 1/1975. (II. 5.) KPM–BM együttes rendelet (továbbiakban: Együttes rendelet) 14. §-a rendelkezik a járművek forgalmát tiltó vagy korlátozó jelzőtáblákról.

„*14. § (1)* bekezdés z/2. „Korlátozott forgalmú övezet (zóna)” (53/c. ábra) jelzőtábla azt jelzi, hogy a „Korlátozott forgalmú övezet (zóna) vége” (53/d. ábra) jelzőtábláig az úton a táblán megjelölt súlyhatárt meghaladó megengedett legnagyobb össztömegű tehergépkocsival, vontatóval, mezőgazdasági vontatóval és lassú járművel közlekedni tilos.



„*14. § (3)* Ha az (1) bekezdés *n)–y)* és *z/2.* pontjában említett jelzőtábla alatt elhelyezett kiegészítő táblán „Kivéve célforgalom” felirat van, a tilalom nem vonatkozik arra a járműre, melynek úti célja a táblával megjelölt úton vagy övezetben van.”

A korlátozás bevezetése új közlekedési táblák beszerzésével jár, ennek költsége kb. nettó 250.080,-Ft, azaz bruttó 317.602,-Ft, amely az önkormányzat költségvetésében rendelkezésre áll.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni.

Tiszavasvári, 2019. október 22.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2019. (X.22.) Kt. számú**

**határozata**

**Forgalomszabályozó táblák elhelyezése a Petőfi úton**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a „Forgalomszabályozó táblák elhelyezése a Petőfi úton” című előterjesztést megtárgyalta, és az alábbi határozatot hozza:

* 1. Elrendeli a Petőfi utca Bajcsy-Zsilinszky Endre u. - Hősök u. közötti szakaszán a „Korlátozott forgalmú övezet” bevezetését 7,5t súlykorlát megjelölésével és „Kivéve célforgalom” kiegészítő táblával.

1. Felkéri a polgármestert, hogy:

- a döntésről tájékoztassa a Tiszavasvári Rendőrkapitányságot,

- gondoskodjon az 1. pontban lévő forgalomszabályozáshoz szükséges táblák beszerzéséről és azok kihelyezéséről.

**Határidő:** 1. azonnal

2. 2019. november 15. **Felelős:** Szőke Zoltán polgármester